钦定古今图书集成/明伦汇编/氏族典/第262卷 > 王同皎
## 钦定古今图书集成/明伦汇编/氏族典/第262卷 > 王同皎

按《唐书王同皎传》：“同皎，相州安阳人，陈驸马都尉宽
曾孙也。陈亡，徙河北。长安中，尚太子女安定郡主，拜
典膳郎。太子，中宗也，桓彦范等诛二张，遣同皎与李
湛、李多祚即东宫迎太子，请至元武门指授诸将。太
子犹豫，同皎即扶上马，从至元武门，斩关入兵，趋长
生殿太后所，环侍严定，因奏诛易之等状。帝复位，擢”
右千牛将军，封琅邪公主，进封公主。拜同皎驸马都
尉，迁光禄卿。神龙后，武三思烝浊王室，同皎恶之，与
张仲之、祖延庆、周憬、李悛冉、祖雍谋，须武后灵驾，发
伏弩射杀三思。会播州司兵参军宋之愻子昙得其
实，之愻兄之问尝舍仲之家，亦得其谋。令昙密语三
思。三思遣悛上急变，且言“同皎欲拥”兵阙下废皇后。
帝殊不晓，大怒，斩同皎于都亭驿，籍其家。同皎且死，
神色自如。睿宗立，诏复官爵，谥曰忠壮。